30500-8/28/2021. pály.

# PÁLYÁZATI FELHÍVÁS

A Büntetés-végrehajtás Országos Parancsnoksága pályázatot hirdet az EFOP-1.3.3-16-2016-00001  azonosító számú, „Fogvatartottak reintegrációja” című kiemelt projekt szerinti **közösségi foglalkoztató ügyintéző (Szabolcs-Szatmár-Bereg Megyei Közösségi Foglalkoztató)** munkakör betöltésére rendvédelmi igazgatási szolgálati jogviszony keretében.

**Pályázati feltételek:**

* felsőfokú végzettség,
* felhasználói szintű számítógépes ismeretek (MS Word, Windows, Excel),
* magyar állampolgárság, büntetlen előélet, egészségügyi alkalmasság,
* állandó belföldi lakóhely, cselekvőképesség.

**Elvárt kompetenciák:**

* felhasználó szintű számítógépes ismeretek,
* nagyfokú önállóság,
* pontos, precíz munkavégzés,
* kiemelkedő szervezői és kommunikációs készség,
* mobilitás,
* csapatmunkában való jártasság.

**A pályázat elbírálásánál előnyt jelent:**

* jogász, okleveles közigazgatási szakértő, pszichológus, szociálpolitikus, szociológus, teológus, pedagógus, szociális munkás, gyógypedagógus, igazgatásszervező szociálpedagógus, felsőfokú képesítéssel és szakirányú továbbképzési szakon szerzett - így különösen addiktológiai konzulens, gyermek- és ifjúságvédelmi tanácsadó, mentálhigiénés végzettség,
* hasonló szakterületen szerzett munkatapasztalat,
* célcsoporttal végzett munkatapasztalat,
* ECDL,
* B kategóriás jogosítvány.

**A munkakör betöltéséhez szükséges főbb szakmai elvárások, kompetenciák:**

* a közösségi foglalkoztató ügyfélfogadása keretében ügyintézés, információnyújtás.
* az ügyfelek fogadása, irányítása.
* az ügyfélforgalmi nyilvántartás vezetése, az ügyfelek adatainak rögzítése a nyilvántartó programban.
* közreműködés a szabadidős programok, a közösségi foglalkoztató egyéb programjai megvalósításában.
* egyéb a közösségi foglalkoztató vezetője által adott, a projekt megvalósításával összefüggő feladat végrehajtása
* adatszolgáltatások, beszámolók előkészítése
* projektdokumentáció kezelése
* iktatás, postázás
* beszerzések szakmai-műszaki tartalmának összeállításában való részvétel.

**A munkavégzés helye:**

**Szabolcs-Szatmár-Bereg Megyei Közösségi Foglalkoztató** (4400 Nyíregyháza, Szabadság tér 11.)

A pályázónak vállalnia kell az egyeztetéseken és a szakmai képzéseken való részvételt, valamint az ezzel együtt járó utazásokat. A munkakör előreláthatólag 2021. február 15-től tölthető be, határozott időtartamú, 2021. december 31-ig terjedő rendvédelmi igazgatási szolgálati jogviszonyba történő kinevezéssel.

**Juttatás:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) *12. melléklet*ében meghatározottak alapján (felsőfokú munkaköri osztály, E munkaköri kategória, főelőadói munkakör). A juttatás fedezete az EFOP-1.3.3-16-2016-00001 azonosító számú *„Fogvatartottak reintegrációja”* című kiemelt projekt terhére biztosított.

**A pályázatok benyújtásának határideje: 2021. február 02.**

A pályázatokat - a betölteni kívánt munkakör és munkavégzési hely pontos megjelölésével- a kerekt.julianna@bv.gov.hu email címre kell benyújtani

**A pályázathoz kérjük mellékelni:**

* A legfontosabb személyes adatokat tartalmazó részletes szakmai önéletrajzot, mely időrendben tartalmazza a munkahelyek pontos megjelölésével az eddigi munkaviszonyban töltött időszakokat (év, hónap, nap), továbbá a meglévő iskolai végzettségeket és egyéb képzettségeket, ismereteket, szakmai tapasztalatokat.
* Motivációs levél maximum 1 oldal terjedelemben.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

**Személyes meghallgatás esetén az alábbi dokumentumok bemutatása szükséges:**

* Az állami, szakmai iskolai végzettséget, idegen-nyelv ismeretet igazoló okiratok.
* A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 41. §. (1) bekezdés *a-f)* pontja szerinti hatósági erkölcsi bizonyítvány.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

A benyújtott pályázatokat a kijelölt bizottság bírálja el, melynek eredményéről minden pályázó írásban kap értesítést.

A projekttel kapcsolatos bővebb felvilágosítás – hivatali munkaidőben – a 06/1/301-8333-as és a 06/1/301-8335-ös telefonszámon, vagy a kerekt.julianna@bv.gov.hu e-mail címen kérhető.

Az országos parancsnok nevében és megbízásából:

 **Bordás Anikó bv. ezredes, bv. főtanácsos**

 szolgálatvezető